คือประจำเดือนไม่มาหลายเดือนแล้วคะปีที่แล้วเคยหายไปนานสุดเกือบปีแล้วกลับมาเป็นได้ประมาณ3-4หลังจาเดือนกก.ค.ก็ไม่มีประจำเดือนเลยค่ะจะเป็นอะไรไหมคะหนูอายุ17
สวัสดีค่ะ หากประจำเดือนหายไปนานเกือบปี แล้วต่อมามีประจำเดือนมา แล้วหายไปอีก หากไม่ได้เกิดจากการตั้งครรภ์ อาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ แต่ก็จะต้องมีอาการอื่นๆ ร่วมด้วยอีกหลายอย่างดังนั้น หากประจำเดือนยังคงไม่มา แนะนำควรไปพบแพทย์เพื่อตรวจหาสาเหตุ หากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอร์โมนมาทานเพื่อให้ประจำเดือนมาเป็นปกติ และหากตรวจพบว่ามีกลุ่มอาการถุงน้ำจำนวนมากในรังไข่ (PCOS) ก็ต้องประเมินความผิดปกติอื่นๆ ที่อาจพบร่วมด้วย เช่น มีภาวะดื้อต่ออินซูลิน เป็นต้น